# Anatolianpaimenkoira

### Wikipedia

Anatolianpaimenkoira
Avaintiedot
Alkuperämaa | Turkki
Määrä |
Rodun syntyaika |
Alkuperäinen käyttö | lauman vartiointi
Nykyinen käyttö |
Elinikä |
Muita nimityksiä |
FCI-luokitus | Ryhmä 2
Ulkonäkö
Paino | Uros 50-65 kg, narttu 40-55 kg
Korkeus | Uros 74-81 cm, narttu 71-79 cm
Väritys | Yleensä fawn mustalla maskilla, mutta kaikki värit ovat sallittuja

Anatolianpaimenkoira on turkkilainen laumanvartijarotu, joka tunnetaan kotimaassaan nimellä Coban Köpegi eli "paimenen koira". Se ei siis suomalaisesta nimestään huolimatta paimenna, vaan suojelee paimenen apuna lampaita ja muuta karjaa lähinnä susilta.

Rotu tunnetaan useilla eri nimillä, esimerkiksi kangal, karabas (musta pää), akbas (valkoinen pää) sekä kars, mutta ne ovat vain värityksen, karvanpituuden tai alueen mukaisia tyyppejä eivätkä erillisiä rotuja. Anatolianpaimenkoiran oikeasta nimestä ja hyväksyttävistä väreistä kiistellään maailmanlaajuisesti yhä edelleen. Suomessa noudatetaan FCI:n vahvistamaa rotumääritelmää, jonka mukaan nämä koirat hyväksytään kaikissa väreissään ja myös pitkähköturkkisena, anatolianpaimenkoira-nimisenä rotuna eli juuri sellaisina kuin ne kotimaassaan työkoirina toimivat.

Eniten kannatusta anatolianpaimenkoira on saavuttanut Turkin ulkopuolella Yhdysvalloissa, siellä on muutama tuhat koiraa, joista suurin osa on rekisteröimättömiä työkoiria. Iso-Britanniassa ja Australiassa on muutaman sadan koiran kanta. Niitä on myös muun muassa Italiassa ja Saksassa. Suomeen ensimmäiset rekisteröidyt koirat tulivat vuonna 1984, ensimmäinen pentue syntyi vuonna 1988 ja siitä lähtien kannan koko on ollut noin kymmenen koiraa.

## [muokkaa] Ulkonäkö

Anatolianpaimenkoira on erittäin kookas molossikoira: uros on 74-81 cm korkea ja painaa 50-65 kg, narttu 71-79 cm ja 40-55 kg. Mustamaskinen fawn on yleisin väritys. Resessiivisesti periytyviä usein esiintyviä muita värejä ovat kolmivärinen, valkoinen ja punainen, harvinaisempina myös brindle, harmaa ja musta. Australiassa ja Amerikassa on omat rotujärjestöt kangalille, mutta esimerkiksi Amerikassa virallinen kennelliitto AKC tunnustaa vain anatolianpaimenkoiran. Valkoinen muunnos akbas muistuttaa ensi vilkaisulta aavistuksen verran isoja valkoisia laumanvartijoita, kuten slovakiancuvacia tai owczarek podhalanskia. Sillekin on Yhdysvalloissa oma yhdistys.

## [muokkaa] Luonne ja käyttäytyminen

Anatolianpaimenkoira on erinomainen perhekoira, edellyttäen että olosuhteet – kuten kotikasvatus ja asuinympäristö – ovat kohdallaan. Se on myös luonnostaan erittäin kova vartiokoira. Kasvaakseen yhteiskuntakelpoiseksi koiraksi se vaatii vahvan ja oikeudenmukaisen omistajan, dominoivan luonteensa vuoksi se ei ole helppo ja kaikille sopiva rotu. Parhaiten rotu menestyy maalla, missä on mahdollista järjestää sille riittävästi tilaa toteuttaa vartioimisviettiään sen aiheuttamatta haittaa tai vaaraa naapurustolle, sillä vartioimiseen kuuluu olennaisena osana esimerkiksi haukkuminen.

## [muokkaa] Aiheesta muualla

- Anatolian Shepherd Dogs International
- Anatolian Shepherd Dog Club of America
- Kangal Dog Club of America
- Akbash Dog Association of America
- Anatolianpaimenkoira

Haettu osoitteesta http://fi.wikipedia.org../../../a/n/a/Anatolianpaimenkoira.html

Luokka: Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Polski
- Српски / Srpski